b'\n_START_ARTICLE_\nMontgomery Countyn ampumav\xc3\xa4likohtaus\n_START_PARAGRAPH_\nMontgomeryn ampumav\xc3\xa4likohtaus tapahtui Yhdysvalloissa Pennsylvanian osavaltiossa sijaitsevassa Montgomeryn piirikunnassa 15. joulukuuta 2014. V\xc3\xa4likohtaus sai alkunsa noin kello 3.55 aamuy\xc3\xb6ll\xc3\xa4, kun 35-vuotias sotaveteraani Bradley William Stone surmasi entisen puolisonsa sisaren, t\xc3\xa4m\xc3\xa4n aviomiehen ja n\xc3\xa4iden 14-vuotiaan tytt\xc3\xa4ren. Perheen 17-vuotias poika haavoittui vakavasti. Seuraavaksi Stone ampui entisen puolisonsa sek\xc3\xa4 t\xc3\xa4m\xc3\xa4n \xc3\xa4idin ja iso\xc3\xa4idin. Veritekojensa j\xc3\xa4lkeen ampuja pakeni ja poliisi jahtasi h\xc3\xa4nt\xc3\xa4 l\xc3\xa4hes puolentoista vuorokauden ajan. Tiistaina Stonen ruumis l\xc3\xb6ydettiin mets\xc3\xa4st\xc3\xa4. H\xc3\xa4n oli tappanut itsens\xc3\xa4 veitsell\xc3\xa4.'